Stefnt er að því að hefja framkvæmdir í byrjun næsta árs . Tillagan hæfir starfsemi bankans vel og uppfyllir best þær forsendur sem við lögðum upp með . Það skiptir miklu máli að skipulag hússins er sveigjanlegt og því verður auðvelt að móta húsið að breytingum á starfsemi bankans . Bankinn mun nýta um 10.000 m 2 í nýju húsi , eða um 60% af flatarmáli hússins , en selja eða leigja frá sér um 6.500 m 2 sem munu nýtast fyrir verslun og aðra þjónustu . Með flutningi í nýtt hús mun starfsemi sem nú fer fram á um 21.000 m 2 rúmast á um 10.000 m 2 . Arkitektateymin sem skiluðu inn frumtillögum að hönnun hússins voru : BIG og Arkiteó í samstarfi við BIG Engineering , VSÓ ráðgjöf , Dagný Land Design og Andra Snæ Magnason Henning Larsen og Batteríið Arkitektar Fjármálaráðgjöf verður færð úr útibúi Landsbankans við Austurstræti yfir í Vesturbæjarútbú við Hagatorg . Áfram verður hægt að fá gjaldkeraþjónustu í Austurstræti og leysa úr ýmsum erindum , t.d. virkjun rafrænna skilríkja og stofnun netbanka . Þá verður þar hægt að fá aðstoð og kennslu við að nýta stafrænar lausnir bankans .